**Transfuzie geto - dacă**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sublima liniște a nopții s-a infiltrat neînțeleasă,

respiră și inspiră gândul, și sufletul îmi e acasă,

acolo unde mor copacii pe brazda neagră de durere,

acolo unde plâng străbunii că noi nimic nu știm a cere

și toată avuția strânsă în cușma unui neam de DAC

s-a spulberat în patru vânturi și suntem azi, popor sărac!

N-avem pământul unde plânge și am rămas străini și goi

când gheata altuia ne frânge gâtul plecat, fără război,

supuși dușmanului din umbră, mușcăm din frați și din surori,

ne-am părăsit demult părinții, închiși în case-închisori,

ne vindem, dar n-avem valoare, am devenit carne de tun,

slujim inconștienți masacrul dictat de-un dirijor nebun

și am uitat să fim ACASĂ, și am uitat copii pe străzi...

ne doare limba românească, ne-am împărțit în mii de prăzi

prin toate colțurile lumii unde-ngrășăm pământ străin

cu sânge și sudoare rece de geto-daci! Și uite, vin

în toată nebunia surdă, aceste nopți justificate

de liniștea în care doarme o pandemie de păcate.

adina v.

12.04.2020